CELEX: 62016TN0254
Language: hu
Date: 2016-05-19 00:00:00
Title: T-254/16. sz. ügy: 2016. május 19-én benyújtott kereset – Steel Invest & Finance (Luxembourg) kontra Bizottság

11.7.2016   
            
            
               HU
            
            
               Az Európai Unió Hivatalos Lapja
            
            
               C 251/42
            
         2016. május 19-én benyújtott kereset – Steel Invest & Finance (Luxembourg) kontra Bizottság
   (T-254/16. sz. ügy)
   (2016/C 251/48)
   Az eljárás nyelve: francia
   
      Felek
   
   
      Felperes: Steel Invest & Finance (Luxembourg) SA (Strassen, Luxemburg) (képviselő: E. van den Broucke ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   elsődlegesen:
   
               —
            
            
               állapítsa meg, hogy az Európai Bizottság több alkalommal is nyilvánvaló mérlegelési hibát ejtett, és megsértette indokolási kötelezettségét a Foreign Strategic Investment Holding által a Steel Invest & Finance (Luxembourg) társaságnak nyújtott kölcsönből fakadó előny fennállásának minősítésével kapcsolatban, úgy a Sumitomo és a Rabobank kölcsöneinek összehasonlíthatóságának elemzését, mint a referencia-kamatlábról szóló 2008. évi közlemény alkalmazását illetően;
            
         másodlagosan:
   
               —
            
            
               állapítsa meg, hogy az Európai Bizottság nyilvánvaló mérlegelési hibát ejtett a Foreign Strategic Investment Holding által a Steel Invest & Finance (Luxembourg) társaságnak nyújtott kölcsön összeegyeztethetőségét illetően, amennyiben azt állapította meg, hogy a finanszírozási lehetőségek jelenlegi pénzügyi és gazdasági válságban történő elérésének támogatására irányuló állami támogatási intézkedések ideiglenes keretrendszeréről szóló 2009. évi közlemény nem alkalmazandó;
            
         legalább és következésképpen:
   
               —
            
            
               nyilvánítsa semmisnek a Belgium által a Duferco javára nyújtott SA.33926 (2013/C) számú állami támogatásokra vonatkozó, 2016. január 20-i C(2016) 94 bizottsági határozat 1. cikkének e) pontját;
            
         
               —
            
            
               nyilvánítsa semmisnek a határozat 2–4. cikkét, amennyiben a Foreign Strategic Investment Holding által a Steel Invest & Finance (Luxembourg) társaságnak nyújtott kölcsönre vonatkoznak;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a Foreign Strategic Investment Holding által a Steel Invest & Finance (Luxembourg) társaságnak nyújtott kölcsönből fakadó előny hiányára, és arra alapított jogalap, hogy a Bizottság mérlegelési hibát ejtett, amikor azt állapította meg, hogy a szóban forgó kölcsön állami támogatásnak minősül.
            
         
               2.
            
            
               A második, arra alapított jogalap, hogy a Bizottság nyilvánvaló mérlegelési hibát ejtett a finanszírozási lehetőségek jelenlegi pénzügyi és gazdasági válságban történő elérésének támogatására irányuló állami támogatási intézkedések ideiglenes közösségi keretrendszeréről szóló bizottsági közlemény (HL 2009. C 83., 1. o.) alkalmazását illetően.